বিক্ৰম শেঠ

বিক্ৰম শেঠ (; জন্ম ২০ জুন ১৯৫২) হৈছে এগৰাকী ভাৰতীয় ঔপন্যাসিক আৰু কবি। তেওঁ কেইবাখনো উপন্যাস আৰু কাব্যগ্ৰন্থ ৰচনা কৰিছা। তেওঁ পদ্মশ্ৰী, সাহিত্য অকাডেমি বঁটা, প্ৰবাসী ভাৰতীয় সন্মান, ডব্লিউ এইচ স্মিথ সাহিত্যিক বঁটা, ক্ৰছৱৰ্ড বুক এৱাৰ্ড আদিকে ধৰি কেইবাটাও বঁটা লাভ কৰিছে। শেঠৰ কবিতাৰ সংকলন যেনে 'মেপিংচ্‌' আৰু 'বিষ্টলি টেইলছ' হৈছে ভাৰতীয় ইংৰাজী ভাষাৰ কবিতালৈ উল্লেখযোগ্য অৱদান।

প্ৰাৰম্ভিক জীৱন আৰু শিক্ষা

১৯৫২ চনৰ ২০ জুন তাৰিখে ভাৰতৰ কলকাতাত বিক্ৰম শেঠৰ জন্ম হৈছিল। তেওঁৰ পিতৃ প্ৰেম নাথ শেঠ আছিল বাটা কোম্পানীৰ এগৰাকী কাৰ্যবাহী বিষয়া আৰু তেওঁৰ মাতৃ লীলা শেঠ আছিল দিল্লী উচ্চ ন্যায়ালয়ৰ প্ৰথম মহিলা ন্যায়াধীশ, যি আছিল ভাৰতৰ যিকোনো ৰাজ্যৰ উচ্চ ন্যায়ালয়ৰ মুখ্য ন্যায়াধীশ পদ লাভ কৰা প্ৰথম মহিলা।

তেওঁ পাটনাৰ ছেইণ্ট জেভিয়াৰ্ছ হাইস্কুলত প্ৰাথমিক শিক্ষা লাভ কৰে, আৰু তাৰ পিছত তেওঁ ডেৰাডুনৰ দ্য ডুন স্কুল অধ্যয়ন কৰে, য'ত তেওঁ বিদ্যালয়খনৰ কাকত 'দ্য ডুন স্কুল ৱিকলী' সম্পাদনা কৰিছিল। ডুন স্কুলত তেওঁ তেওঁৰ শিক্ষক আৰু পৰ্বতাৰোহী গুৰুডিয়াল সিঙৰ দ্বাৰা প্ৰভাৱিত হৈছিল, যিয়ে তেওঁক ভূগোল শিকাইছিল আৰু মাতৃ লীলা শেঠৰ অনুসৰি, "বিক্ৰমক বহু ধৰণে নিৰ্দেশনা দিছিল... তেওঁক পশ্চিমীয়া শাস্ত্ৰীয় সংগীতৰ প্ৰশংসা কৰিবলৈ উদগনি দিছিল আৰু তেওঁৰ মাজত দুঃসাহস আৰু অভিযানৰ প্ৰতি ভালপোৱা গঢ়ি তুলিছিল। " পিছত তেওঁ অক্সফ'ৰ্ড বিশ্ববিদ্যালয়ৰ কৰ্পাচ খ্ৰাইষ্ট কলেজত দৰ্শন, ৰাজনীতি আৰু অৰ্থনীতি অধ্যয়ন কৰে। তাৰ পিছত তেওঁ ষ্টেনফৰ্ড বিশ্ববিদ্যালয়ৰপৰা অৰ্থনীতি বিষয়ত ডক্টৰেট কৰিবৰ বাবে যোগদান কৰে যদিও তেওঁ ইয়াক সম্পূৰ্ণ নকৰিলে।

কৰ্ম আৰু শৈলী

বিক্ৰম শেঠৰ বৰ্তমানলৈ আঠখন কাব্যগ্ৰন্থ আৰু তিনিখন উপন্যাস প্ৰকাশ পাইছে। ১৯৮০ চনত তেওঁ তেওঁৰ প্ৰথম কাব্যগ্ৰন্থ 'মেপিংচ্‌' লিখিছিল। 'দ্য গ'ল্ডেন গেট' (১৯৮৬) হৈছে তেওঁৰ প্ৰথম উপন্যাস। ১৯৯৩ চনত ১,৩৪৯ পৃষ্ঠাৰ উপন্যাস 'এ চুইটেবল বই'ৰ প্ৰকাশে পাছত শেঠ ৰাজহুৱা চৰ্চালৈ আহে। এই উপন্যাসখন ২০২০ চনত এটা বিবিচি টেলিভিছনে এখন ধাৰাবাহিক ৰূপে অভিযোজন কৰিছে। তেওঁৰ দ্বিতীয় উপন্যাস 'এন ইকুৱেল মিউজিক' বিষয়বস্তু আছিল এগৰাকী ভায়লিনবাদকৰ প্ৰেম-জীৱন। ২০০৫ চনত প্ৰকাশিত বিক্ৰম শেঠৰ 'টু লাইভছ' হৈছে তেওঁৰ আজো-খুড়া আৰু আজো-খুড়ীয়েকৰ বিবাহ জীৱনৰ এক গাথা।

শেঠৰ আন কাব্যগ্ৰন্থসমূহ হৈছে 'দ্য হাম্বল এডমিনিচট্ৰেটৰছ গাৰ্ডেন' (১৯৮৫), 'অল ইউ হু স্লিপ টুনাইট' (১৯৯০), আৰু 'থ্ৰী চাইনিচ পয়েটছ' (১৯৯২)। তেওঁৰ শিশু সাহিত্যৰ গ্ৰন্থ 'বিষ্টলি টেইলছ' (১৯৯১) হৈছে দহটা সাধুকথাৰ কবিতাৰূপে কৰা বৰ্ণন। তেওঁ 'ফ্ৰম হেভেন লেক: ট্ৰেভেলছ থ্ৰু চিনকিয়াং এণ্ড টিবেট' (১৯৮৩) নামৰ এখন ভ্ৰমণ কাহিনী লিখিছে, যি তিব্বত, চীন আৰু নেপালৰ মাজেৰে এক ভ্ৰমণৰ এক লেখ। তেওঁক ইংলিছ নেচনেল অপেৰাৰ দ্বাৰা গ্ৰীক কিংবদন্তিৰ ভিত্তিত 'আৰিয়ন এণ্ড দ্য ডলফিন' নামৰ এক লিবাৰেট্ট লিখিবলৈ কমিছন দিয়া হৈছিল। ১৯৯৪ চনৰ জুনত প্ৰথমবাৰ বাবে এই অপেৰা পৰিৱেশন কৰা হৈছিল।

'এ চুইটেবল গাৰ্ল' নামেৰে 'এ চুইটেবল বই'ৰ ছিকুৱেল ২০০৯ চনত ঘোষণা কৰা হৈছিল।

গ্ৰন্থপঞ্জী

উপন্যাস

দ্য গ'ল্ডেন গেট (, ১৯৮৬)
এ চুইটেবল বই (, ১৯৯৩)
এন ইকুৱেল মিউজিক (, ১৯৯৯)

কাব্যগ্ৰন্থ

মেপিংচ্‌ (, ১৯৮০)
দ্য টেল অফ মেলন চিটি (, ১৯৮১)
দ্য হাম্বল এডমিনিচট্ৰেটৰছ গাৰ্ডেন (, ১৯৮৫)
অল ইউ হু স্লিপ টুনাইট (, ১৯৯০)
বিষ্টলি টেইলছ (, ১৯৯১)
থ্ৰী চাইনিচ পয়েটছ (, ১৯৯২)
দ্য ফ্ৰগ এণ্ড দ্য নাইটিংগেল (, ১৯৯৪)
চামাৰ ৰেকুৱাম: এ বুক অফ পয়েমছ (, ২০১৫)
দ্য ক্ৰকডাইল এণ্ড দ্য মাংকি (, ১৯৫২)

শিশু সাহিত্য

আৰিয়ন এণ্ড দ্য ডলফিন (, ১৯৯৪)

অকল্প-সাহিত্য

ফ্ৰম হেভেন লেক: ট্ৰেভেলছ থ্ৰু চিনকিয়াং এণ্ড টিবেট (, ১৯৮৩)
টু লাইভছ (, ২০০৫)
দ্য ৰিভাৰ্ড আৰ্থ (, ২০১১)

কবিতাৰ সংকলনত কবিতা

, ২০০৮
, ১৯৯২

বঁটা

১৯৮৩ – Thomas Cook Travel Book Award for From Heaven Lake: Travels Through Sinkiang and Tibet
১৯৮৫ – Commonwealth Poetry Prize (Asia) for The Humble Administrator's Garden
১৯৮৮ – 'দ্য গ'ল্ডেন গেট'ৰ বাবে ইংৰাজী ভাষাৰ সাহিত্য অকাডেমি বঁটা
১৯৯৩ – Irish Times International Fiction Prize (shortlist) for A Suitable Boy
১৯৯৪ – Commonwealth Writers Prize (Overall Winner, Best Book) for A Suitable Boy
১৯৯৪ – WH Smith Literary Award for A Suitable Boy
১৯৯৯ – Crossword Book Award for An Equal Music
২০০১ – Order of the British Empire, Commander
২০০১ – EMMA (BT Ethnic and Multicultural Media Award) for Best Book/Novel for An Equal Music
২০০৫ – প্ৰবাসী ভাৰতীয় সন্মান
২০০৭ – সাহিত্য আৰু শিক্ষাৰ ক্ষেত্ৰৰ পদ্মশ্ৰী
২০১৩ – NDTV's 25 Greatest Global Living Legends In India

তথ্য সংগ্ৰহ

উৎস

Chaudhuri, Amit (ed.). "Vikram Seth (born 1952)." The Vintage Book of Modern Indian Literature. New York: Vintage, 2004:508–537.

বাহ্যিক সংযোগ

The Telegraph ("Love split delayed Suitable Boy sequel")
British Council Bio

"Poetic License" by Cynthia Haven, "Stanford Magazine," May/June 1999
BOMB Magazine interview with Vikram Seth by Ameena Meer
Vikram Seth at the Encyclopedia of Fantasy

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাহিত্যিক
শ্ৰেণী:ভাৰতীয় কবি
শ্ৰেণী:ইংৰাজী ভাষাৰ সাহিত্য অকাডেমি বঁটা বিজয়ী
শ্ৰেণী:এলজিবিটি সম্প্ৰদায়ৰ ব্যক্তি